**A …. iskolában működtetett**

**elektronikus térfigyelő rendszer (kamerarendszer) adatkezelési szabályzata**

1. **A kezelt adatok köre**

A … iskola épületében elektronikus térfigyelő rendszer (kamerarendszer) működik, mely képrögzítést és tárolást is lehetővé tesz. A személyes adatokat tartalmazó felvételek készítése és azok tárolása során adatkezelés valósul meg.

1. **Az adatkezelő**

A kamerarendszert a(z) …. iskola és a fenntartó Szombathelyi Tankerületi Központ működteti. Elsődleges adatkezelő az iskola.

1. **Az adatkezelés célja**

Az Adatkezelő az elektronikus térfigyelő-rendszert (kamerarendszert) a területén tartózkodó természetes személyek élete, testi épsége, személyi szabadsága és az intézmény vagyonának védelme céljából alkalmazza. Az adatok kezelésének célja a jogsértések megelőzése, észlelése, az elkövető tettenérése, valamint az ezekkel összefüggésben készült felvételek hatósági eljárás keretében bizonyítékként történő felhasználása.

1. **Az adatkezelés jogalapja**

Az adatkezelés jogalapja az Adatkezelő jogos érdeke (az információs önrendelkezési jogról és az információszabadságról szóló 2011. évi CXII. törvény, a továbbiakban: Infotv. 5. § (1) c) pontja), illetve az érintett hozzájárulása (Infotv. 5. § (1) b) pontja).

1. **A kamerák elhelyezkedése**

|  |  |  |
| --- | --- | --- |
| A kamera sorszáma | Elhelyezkedése | A terület, amelyre a kamera látószöge irányul |
| 1. kamera
 | főbejárat(… utca) | a bejárati ajtó |
| 1. kamera
 | … bejárat | … |
| 1. kamera
 | … | … |

1. **Az adatkezelés helye és időtartama**

A képfelvételek megtekintését szolgáló monitor az iskola … …helyiségében található.

A felvételek tárolásának időtartama: … nap

A felvételek tárolásának helye: …

1. **Az adatkezelés jogosultsági köre**

A kamerák által közvetített képeket az iskola az intézmény vezetője, helyettesei, a rendszergazda és a fenntartó képviselője követhetik figyelemmel.

A tárolt felvételek megtekintésére kizárólag az intézmény vezetője, helyettesei és a rendszergazda jogosultak. A tárolt felvételekre vonatkozó megtekintési jogosultságot a magasabb vezetői kinevezés lejárta/visszavonása vagy a jogviszony megszűnése esetén vissza kell vonni.

1. **Adatbiztonsági intézkedések**

A kamerarendszer alkalmazásáról az intézmény alkalmazottai, vagy az egyéb munkavégzésre irányuló jogviszonyban álló személyek, illetve a tanulói jogviszonyban állók és törvényes képviselőik írásbeli tájékoztatást kapnak.

Az intézménybe látogatók figyelmét az épület bejáratainál jól látható módon elhelyezett tábla és tájékoztató (lásd: 1. sz. melléklet) hívja fel a kamerák jelenlétére. Az épületbe belépő személyek hozzájárulása önkéntes, ráutaló magatartással történik.

Az adatkezelési szabályzat elérhető az intézmény igazgatói irodájában, vagy letölthető az iskola honlapjáról.

A sugárzott képek megtekintésére szolgáló monitor elhelyezése oly módon történt, hogy a jogosultsági körön kívül más ne láthassa. A felvételek … napig történő tárolására automatikusan kerül sor, ezután a felvételek automatikusan törlődnek.

A tárolt felvételek visszanézésére kizárólag jogsértő cselekmények kiszűrése, megszüntetésükre irányuló intézkedések kezdeményezése céljából kerülhet sor. A visszanézés céljából történő hozzáférés csak az adatkezelő személyének azonosítása után történhet. A felvételek visszanézését, mentését a hatóság kérésére dokumentálni kell. Az indok megszűnése után a tárolt képfelvételhez történő hozzáférést meg kell szüntetni.

A jogsértő cselekményt a hatóságoknak jelezni kell, ezzel együtt tájékoztatni kell arról, hogy a cselekményről felvétel készült.

1. **Az érintettek jogai az adatkezeléshez kapcsolódóan**

Az Infotv. alapján érintettnek minősül „bármely információ alapján azonosított vagy azonosítható természetes személy”.

Az érintett jogait és jogérvényesítésének rendjét az Infotv. tartalmazza. Ez alapján az érintett a törvényben írt feltételekkel ezen adatkezelésünkről tájékoztatást, hozzáférést, adatkezelési korlátozást, adathelyesbítést, törlés, zárolást kérhet, tiltakozhat a személyes adatok kezelése ellen, joga van az adathordozhatósághoz; szükség esetén a Nemzeti Adatvédelmi és Információszabadság Hatósághoz, jogainak megsértése esetén bírósághoz fordulhat.

Az érintett a fenti jogait az intézmény vezetőjének címezve az adatkezelő intézmény … e-mail címére küldött elektronikus levélben, az intézmény címére (9700 Szombathely ...) eljuttatott postai levélben, illetve az intézmény székhelyén személyesen tudja gyakorolni. A jogok érvényesítésére az iskola fenntartója, a Szombathelyi Tankerületi Központ postacímére (9700 Szombathely, Kossuth Lajos utca 11.) eljuttatott postai levélben, illetve a szombathely@kk.gov.hu címre megküldött elektronikus levelében is van mód. Az Adatkezelő az érintett kérelmének vizsgálatát és teljesítését a beérkezését követően indokolatlan késedelem nélkül megkezdi. A kérelme alapján tett intézkedéseinkről legfeljebb 25 napon belül tájékoztatjuk az érintettet. Amennyiben a kérelmét nem áll módunkban teljesíteni, úgy 25 napon belül tájékoztatjuk a megtagadásának okairól és a jogorvoslati jogairól.

Az adatkezelés során profilalkotás nem történik. Adatvédelmi incidens esetén az adatkezelő intézmény az Infotv.-ben foglaltak alapján, a 2. sz. melléklet kitöltésével jár el.

1. **Jogorvoslati jog az adatkezeléshez kapcsolódóan**

Amennyiben az érintett úgy ítéli meg, hogy a rá vonatkozó személyes adatok kezelése sérti az általános adatvédelmi rendeletet (GDPR), az Infotv.-t, vagy a személyes adatok kezelésére vonatkozó jogszabályokat, jogosult arra, hogy – az egyéb közigazgatási vagy bírósági jogorvoslatok sérelme nélkül – panaszt tegyen egy felügyeleti hatóságnál. A hatóságnak ezt követően a panaszt ki kell vizsgálnia és a vizsgálat eredményéről az érintettet értesítenie kell. A panasz megtételére az érintett jogosult bármelyik európai uniós tagállami hatóságnál, így különösen a szokásos tartózkodási helye, a munkahelye vagy a feltételezett jogsértés helye szerinti tagállamban.

A magyar adatvédelmi hatóság elérhetőségei alul olvashatóak.

A bírósági jogorvoslathoz való jogának érvényesítése érdekében az érintett bírósághoz fordulhat, ha megítélése szerint az intézmény a személyes adatait a személyes adatok kezelésére vonatkozó jogszabályban, vagy az Európai Unió kötelező jogi aktusában meghatározott előírások megsértésével kezeli. A bíróság az ügyben soron kívül jár el.

A per elbírálása a törvényszék hatáskörébe tartozik. A per - az érintett választása szerint - az érintett lakóhelye vagy tartózkodási helye, vagy az intézmény székhelye szerinti törvényszék előtt is megindítható.

A Nemzeti Adatvédelmi és Információszabadság Hatóságnál (NAIH) tett bejelentéssel az Intézménnyel szemben bárki vizsgálatot kezdeményezhet arra hivatkozással, hogy személyes adatok kezelésével kapcsolatban jogsérelem következett be, vagy annak közvetlen veszélye fennáll, illetve hogy az adatkezeléshez kapcsolódó jogainak érvényesítését az Intézmény korlátozza, vagy ezen jogainak érvényesítésére irányuló kérelmét elutasítja. A bejelentést az alábbi elérhetőségek valamelyikén lehet megtenni:

Nemzeti Adatvédelmi és Információszabadság Hatóságnál (NAIH)

Postacím: 1530 Budapest, Pf.: 5.

Cím: 1125 Budapest, Szilágyi Erzsébet fasor 22/c.

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu

URL: <http://naih.hu>

Jelen szabályzat 2020. … napján lép hatályba.

Szombathely, 2020. ...

 …………………….….

 intézményvezető